《慧川园诗 其二》
清代·顾建元

入世五十年，中心车轮转。夜梦昼所思，晨兴苦讹舛。

至此一屏除，松风泠然善。稚子学烹茶，庭鸟忽惊散。

我欲嗔稚子，复念戒烦懑。万物自去来，如人有修短。

忘言隐几卧，闲云任舒卷。

作者简介：顾建元(1709--1777)，字振川，号珍山。晚号丹崖子。清无锡人。镛曾孙，焙子。晚岁住锦树园，续碧山吟社，赋诗为前后十老图，有《丹崖乐志吟》。